pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. เร่งพัฒนาศักยภาพการปลูกถ่ายอวัยวะ ลดอัตราเสียชีวิต ลดความพิการ
วันศุกร์ที่ 11 ตุลาคม 2562
สธ. เร่งพัฒนาศักยภาพการปลูกถ่ายอวัยวะ ลดอัตราเสียชีวิต ลดความพิการ
กระทรวงสาธารณสุข เร่งพัฒนาศักยภาพการปลูกถ่ายอวัยวะ เพื่อให้ผู้ป่วยในระดับเขตสุขภาพเข้าถึงบริการด้านปลูกถ่ายอวัยวะ เนื้อเยื่อ และดวงตา ช่วยลดอัตราเสียชีวิตและความพิการ สามารถกลับมาใช้ชีวิตได้ใกล้เคียงปกติมากที่สุด
วันนี้ (11 ตุลาคม 2562) ที่โรงแรมเดอะเบอร์เคลีย์ ประตูน้ํา กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข บรรยาย “นโยบายการปลูกถ่ายอวัยวะในประเทศไทย” ในงานประชุมวิชาการกลางปี โดยสมาคมปลูกถ่ายอวัยวะแห่งประเทศไทย เพื่อเสริมความรู้ให้กับแพทย์ พยาบาลและบุคลากรสาธารณสุข และให้สัมภาษณ์ว่า กระทรวงสาธารณสุข ได้สนับสนุนและผลักดันระบบบริการสาขาการรับบริจาคและปลูกถ่ายอวัยวะมาตั้งแต่ ปี 2559 ถือเป็น 1 ใน 20 สาขาของแผนพัฒนาระบบบริการสุขภาพ ที่พัฒนาอย่างต่อเนื่อง มีเป้าหมาย “เพิ่มการปลูกถ่าย ลดการตาย ได้คิวเร็ว” โดยกรมการแพทย์เป็นหน่วยงานหลักในการจัดตั้งศูนย์รับบริจาคอวัยวะในโรงพยาบาลศูนย์และโรงพยาบาลทั่วไปครอบคลุมทั่วประเทศ พร้อมทั้งพัฒนาทีมจัดเก็บอวัยวะ เนื้อเยื่อ และการปลูกถ่ายไตและดวงตาในทุกเขตสุขภาพ ส่งผลให้เพิ่มจํานวนผู้บริจาคอวัยวะภาวะสมองตายอย่างต่อเนื่อง ผู้ได้รับการปลูกถ่ายอวัยวะเพิ่มมากขึ้น ในปีงบประมาณ 2562 ผู้บริจาคอวัยวะสมองตายเพิ่มเป็น 293 ราย ผู้ได้รับการปลูกถ่ายอวัยวะเพิ่มเป็น 675 ราย ส่วนใหญ่เป็นผู้ได้รับการปลูกถ่ายไต และมีการผ่าตัดเปลี่ยนกระจกตา 984 ราย
“การพัฒนาระบบบริการด้านปลูกถ่ายอวัยวะและดวงตาในเขตสุขภาพ จะช่วยเพิ่มความสะดวกแก่ประชาชน ไม่ต้องเดินทางมาศูนย์ปลูกถ่ายอวัยวะที่ส่วนกลาง ลดระยะเวลารอคอย ลดความเหลื่อมล้ํา ซึ่งเป็นหนึ่งในนโยบายสําคัญของรัฐบาล ทุกชีวิตมีค่า ถ้าเราลดการเสียชีวิตได้เท่าไหร่ ถือว่าเราทําความสําเร็จร่วมกัน” ดร.สาธิตกล่าว
ทั้งนี้ การปลูกถ่ายอวัยวะและดวงตา เป็นการรักษาที่ช่วยลดอัตราการเสียชีวิตและความพิการ และช่วยให้ผู้ป่วยสามารถกลับมาใช้ชีวิตได้ใกล้เคียงปกติมากที่สุดเมื่อเปรียบเทียบกับการรักษาอื่น ผู้รอคอยการปลูกถ่ายอวัยวะและดวงตามีจํานวนเพิ่มขึ้นทุกปี โดยข้อมูลเดือนกันยายน 2562 มีผู้รอรับอวัยวะถึง 6,311 ราย และผู้รอรับดวงตา 13,120 ราย ขณะที่สามารถปลูกถ่ายอวัยวะได้เพียงปีละ 500 – 700 ราย ปลูกถ่ายกระจกตาปีละ 700–800 ราย จําเป็นต้องเร่งพัฒนาการรับบริจาคและปลูกถ่ายอวัยวะ โดยเฉพาะไตและดวงตาให้เข้าถึงมากที่สุด
************************** 11 ตุลาคม 2562
รัฐบาลไทย-ข่าวทำเนียบรัฐบาล-กระทรวงยุติธรรม พัฒนาศักยภาพการจัดการเรื่องราวร้องทุกข์ให้แก่ประชาชน
วันอังคารที่ 25 กันยายน 2561
กระทรวงยุติธรรม พัฒนาศักยภาพการจัดการเรื่องราวร้องทุกข์ให้แก่ประชาชน
นายธวัชชัย ไทยเขียว รองปลัดกระทรวงยุติธรรม เป็นประธานเปิดโครงการพัฒนาศักยภาพการจัดการเรื่องราวร้องทุกข์ของศูนย์บริการร่วมกระทรวงยุติธรรม และหน่วยงานที่เกี่ยวข้อง
เมื่อวันศุกร์ที่ ๒๑กันยายน ๒๕๖๑ เวลา ๑๓.๐๐น.
ณ โรงแรมไมด้า รีสอร์ท กาญจนบุรี อําเภอเมือง จังหวัดกาญจนบุรี
นายธวัชชัย ไทยเขียว รองปลัดกระทรวงยุติธรรม
เป็นประธานเปิดโครงการพัฒนาศักยภาพการจัดการเรื่องราวร้องทุกข์
ของศูนย์บริการร่วมกระทรวงยุติธรรม และหน่วยงานที่เกี่ยวข้อง
พร้อมทั้งบรรยายพิเศษ ในหัวข้อ
"การให้ความช่วยเหลือประชาชนกับการอํานวยความยุติธรรมของกระทรวงยุติธรรม"
ให้แก่ผู้บริหารและเจ้าหน้าที่ของศูนย์บริการร่วมกระทรวงยุติธรรม
ศูนย์ช่วยเหลือลูกหนี้และประชาชนที่ไม่ได้รับความเป็นธรรม
ส่วนนโยบายและยุทธศาสตร์ยุติธรรมชุมชนและยุติธรรมจังหวัด
ทั้งนี้ โครงการพัฒนาศักยภาพการจัดการเรื่องราวร้องทุกข์ฯ ดังกล่าว
จัดขึ้นระหว่างวันที่ ๒๑- ๒๓กันยายน 2561
โดยมุ่งเน้นให้บุคลากรผู้ให้บริการได้พัฒนาศักยภาพและประสิทธิภาพ
เกี่ยวกับการจัดการเรื่องราวร้องทุกข์ให้แก่ประชาชน
โดยเฉพาะอย่างยิ่งในฐานะฝ่ายเลขานุการของคณะกรรมการการจัดการเรื่องราวร้องทุกข์
ประจํากระทรวงยุติธรรม รวมทั้งการเสริมสร้างกระบวนการ
การปฏิบัติงานร่วมกัน การสร้างทีมงาน (Teamwork)
การให้บริการประชาชนด้วยจิตบริการ (Service Mind)
และการทํางานภายใต้สภาวะความกดดัน
นอกจากนี้ยังได้จัดให้มีการระดมความคิดเห็นจากผู้เข้าร่วมโครงการฯ
เกี่ยวกับปัญหาอุปสรรคและแนวทางการแก้ไขปัญหาอุปสรรค
ในการปฏิบัติงานให้มีประสิทธิภาพและเกิดประสิทธิผลยิ่งขึ้น
อันจะเป็นประโยชน์ต่อการปฏิบัติงานอํานวยความยุติธรรมร่วมกันต่อไป
รัฐบาลไทย-ข่าวทำเนียบรัฐบาล-ฐานะการคลังของรัฐบาลในช่วง 9 เดือนแรกของปีงบประมาณ 2560
วันพฤหัสบดีที่ 27 กรกฎาคม 2560
ฐานะการคลังของรัฐบาลในช่วง 9 เดือนแรกของปีงบประมาณ 2560
านะการคลังของรัฐบาลตามระบบกระแสเงินสดในช่วง 9 เดือนแรกของปีงบประมาณ 2560 (เดือนตุลาคม 2559 - เดือนมิถุนายน 2560) ว่ารัฐบาลมีรายได้นําส่งคลังทั้งสิ้นจํานวน 1,742,827 ล้านบาท ในขณะที่มีการเบิกจ่ายเงินงบประมาณทั้งสิ้นจํานวน 2,257,468 ล้านบาท
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงข่าวฐานะการคลังของรัฐบาลตามระบบกระแสเงินสดในช่วง 9 เดือนแรกของปีงบประมาณ 2560 (เดือนตุลาคม 2559 - เดือนมิถุนายน 2560) ว่ารัฐบาลมีรายได้นําส่งคลังทั้งสิ้นจํานวน 1,742,827 ล้านบาท ในขณะที่มีการเบิกจ่ายเงินงบประมาณทั้งสิ้นจํานวน 2,257,468 ล้านบาท ทั้งนี้ รัฐบาลได้กู้เงินเพื่อชดเชยการขาดดุลจํานวน 429,681 ล้านบาท ส่งผลให้เงินคงคลัง ณ สิ้นเดือนมิถุนายน 2560 มีจํานวนทั้งสิ้น 285,296 ล้านบาท
นายกฤษฎาฯ สรุปว่า “ในช่วง 9 เดือนแรกของปีงบประมาณ 2560 ฐานะการคลังของรัฐบาลยังอยู่ในระดับที่เข้มแข็ง ส่งผลให้รัฐบาลสามารถดําเนินนโยบายการคลังเพื่อสนับสนุนการขยายตัวทางเศรษฐกิจได้อย่างต่อเนื่อง”
รัฐบาลไทย-ข่าวทำเนียบรัฐบาล-สธ. รวมพลังปั่นจักรยานสร้างสุขภาพ ป้องกันโรค เฉลิมพระเกียรติ เนื่องในโอกาสมหามงคล พระราชพิธีบรมราชาภิเษก
วันจันทร์ที่ 26 สิงหาคม 2562
สธ. รวมพลังปั่นจักรยานสร้างสุขภาพ ป้องกันโรค เฉลิมพระเกียรติ เนื่องในโอกาสมหามงคล พระราชพิธีบรมราชาภิเษก
กระทรวงสาธารณสุข รวมพลังปั่นจักรยานออกกําลังกาย สร้างเสริมสุขภาพ ป้องกันโรค เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ส่งเสริมให้บุคลากรและประชาชนออกกําลังกาย ทุกวันที่ 26 ของทุกเดือนจนถึงธันวาคม 2562
กระทรวงสาธารณสุข รวมพลังปั่นจักรยานออกกําลังกายสร้างเสริมสุขภาพ ป้องกันโรคเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ส่งเสริมให้บุคลากรและประชาชนออกกําลังกาย ทุกวันที่ 26 ของทุกเดือนจนถึงธันวาคม 2562
วันนี้ (26 สิงหาคม 2562) ที่กรมสนับสนุนบริการสุขภาพ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดกิจกรรม “สบส.รวมใจปั่นออกกําลังกาย สร้างเสริมสุขภาพ ป้องกันโรค เฉลิมพระเกียรติเนื่องในโอกาสมหามงคลพระราชพิธีบรมราชาภิเษก” ครั้งที่ 2 โดยจัดครั้งแรกร่วมกับกิจกรรมอื่น ๆ ในการเปิดโครงการ “ใต้ร่มพระบารมี น้อมนําสุขภาพดี สู่วิถีชุมชน” เฉลิมพระเกียรติ ฯ เมื่อวันที่ 26 กรกฎาคม 2562 ที่ผ่านมา
นายอนุทินกล่าวว่า กระทรวงสาธารณสุข ได้น้อมนําพระราชดําริและพระราชจริยวัตรด้านการออกกําลังกายของพระบาทสมเด็จพระเจ้าอยู่หัวรัชกาลที่ 10 ไปสู่การปฏิบัติโดยมอบให้กรมสนับสนุนบริการสุขภาพ จัดกิจกรรม “สบส.รวมใจปั่นออกกําลังกาย สร้างเสริมสุขภาพ ป้องกันโรค เฉลิมพระเกียรติ ฯ” เป็น 1 ในโครงการ “ใต้ร่มพระบารมี น้อมนําสุขภาพดี สู่วิถีชุมชน” เฉลิมพระเกียรติ เนื่องในโอกาสมหามงคลพระราชพิธีบรมราชาภิเษกของกระทรวงสาธารณสุข เพื่อส่งเสริมให้บุคลากรกระทรวงสาธารณสุข ประชาชนและครอบครัวร่วมกันออกกําลังกาย ซึ่งจะทําให้กล้ามเนื้อแข็งแรง หัวใจ ปอดและระบบไหลเวียนของโลหิตดีขึ้น ลดความเสี่ยงต่อโรคเบาหวาน โรคความดันโลหิตสูง โรคหัวใจ และมีความสุข สนุกสนาน ลดความเครียดจากการทํางาน
“ขอให้ทุกคนหันมาใส่ใจสุขภาพให้แข็งแรง ทําให้เจ็บป่วยลดลง เมื่อไม่เจ็บป่วยก็ไม่ต้องเสียค่าใช้จ่าย ไม่เสียเวลามาโรงพยาบาล ก็จะทําให้โรงพยาบาลลดความแออัดลงได้” นายอนุทินกล่าว
ด้านนายแพทย์ณัฐวุฒิ ประเสริฐสิริพงศ์ อธิบดีกรมสนับสนุนบริการสุขภาพ กล่าวว่า กิจกรรม “สบส.รวมใจปั่นออกกําลังกาย สร้างเสริมสุขภาพ ป้องกันโรค เฉลิมพระเกียรติ ฯ” จัดทุกวันที่ 26 ของทุกเดือนจนถึงธันวาคม 2562ทั้งในส่วนกลางและภูมิภาค สําหรับกิจกรรมในส่วนกลางวันนี้ เป็นการปั่นตามเส้นทางจักรยานของกระทรวงสาธารณสุข ระยะทาง 7.5 กิโลเมตร และในเดือนกันยายนจะจัดในวันที่ 26 กันยายน 2562 ณ กระทรวงสาธารณสุข ผู้สนใจร่วมปั่นจักรยานสอบถามได้ที่ กองสุขศึกษา กรมสนับสนุนบริการสุขภาพ โทร 085 484 8619 e-mail :porntipa_y@hotmail.com
******************************** 26 สิงหาคม 2562
รัฐบาลไทย-ข่าวทำเนียบรัฐบาล-การประชุมระดับรัฐมนตรีด้านสิ่งแวดล้อม ของกลุ่มประเทศอนุภูมิภาคน้ำโขง ครั้งที่ 5 ( 5th GMS Environment Ministers’ Meeting)
วันศุกร์ที่ 2 กุมภาพันธ์ 2561
การประชุมระดับรัฐมนตรีด้านสิ่งแวดล้อม ของกลุ่มประเทศอนุภูมิภาคน้ําโขง ครั้งที่ 5 ( 5th GMS Environment Ministers’ Meeting)
กระทรวงทรัพยากรธรรมชาติและสิ่งแวดล้อม เป็นเจ้าภาพร่วมกับธนาคารพัฒนาเอเชีย (ADB) จัดการประชุมระดับรัฐมนตรีด้านสิ่งแวดล้อมของกลุ่มประเทศอนุภูมิภาคลุ่มแม่น้ําโขง ครั้งที่ 5 (the Fifth GMS Environment Ministers Meeting)
กระทรวงทรัพยากรธรรมชาติและสิ่งแวดล้อม เป็นเจ้าภาพร่วมกับธนาคารพัฒนาเอเชีย (ADB) จัดการประชุมระดับรัฐมนตรีด้านสิ่งแวดล้อมของกลุ่มประเทศอนุภูมิภาคลุ่มแม่น้ําโขง ครั้งที่ 5 (the Fifth GMS Environment Ministers Meeting) ระหว่างวันที่ 30 มกราคม – 1 กุมภาพันธ์ 2561ณ จังหวัดเชียงใหม่
โดยในวันนี้ (1 กุมภาพันธ์ 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานและเปิดการประชุมฯ โดยมี รัฐมนตรีว่าการ (Minister) ด้านสิ่งแวดล้อมจากประเทศสมาชิกอนุภูมิภาคลุ่มแม่น้ําโขง ประกอบด้วย กัมพูชา สาธารณรัฐประชาชนจีน ลาว พม่า และเวียดนาม เข้าร่วมประชุม โดยที่ประชุมให้ความเห็นชอบกรอบทิศทางการและแผนปฏิบัติงานในการดําเนินงานร่วมกันด้านสิ่งแวดล้อมของกลุ่มภูมิภาคลุ่มน้ําโขง ในปี ค.ศ. 2018 – 2022 ซึ่งประกอบด้วย การอนุรักษ์ทรัพยากรธรรมชาติเพื่อการพัฒนาที่อย่างยั่งยืนแบบบูรณาการ การใช้พลังงานที่เป็นมิตรต่อสิ่งแวดล้อมและแนวทางพลังงานเพื่ออนาคต การสร้างสาธารณูปโภคที่ยั่งยืนและไม่ส่งผลกระทบต่อสิ่งแวดล้อม และการปรับตัวต่อการเปลี่ยนแปลงสภาพภูมิอากาศ และเห็นชอบในแนวทางร่วมที่จะพัฒนาพื้นที่สู่ความยั่งยืนในการพัฒนาโครงสร้างพื้นฐานและอนุรักษ์/ใช้ประโยชน์จากฐานทรัพยากรธรรมชาติและความหลากหลายทางชีวภาพ ทั้งนี้ เพื่อสร้างความสมดุลด้านเศรษฐกิจ สังคมและสิ่งแวดล้อม อีกทั้งช่วยยกระดับคุณภาพชีวิตของประชาชนในอนุภูมิภาคลุ่มน้ําโขงให้ดีขึ้นและก่อให้เกิดความยั่งยืนในอนุภูมิภาคสืบไปในอนาคต
รัฐบาลไทย-ข่าวทำเนียบรัฐบาล-กรุงไทยให้บริการรับ-ส่งเงินด่วนระหว่างประเทศเวสเทิร์น ยูเนี่ยน ผ่านมือถือเป็นแห่งแรกในประเทศ มุ่งเป็นผู้นำด้านดิจิตอลแบงกิ้ง
วันอังคารที่ 10 เมษายน 2561
กรุงไทยให้บริการรับ-ส่งเงินด่วนระหว่างประเทศเวสเทิร์น ยูเนี่ยน ผ่านมือถือเป็นแห่งแรกในประเทศ มุ่งเป็นผู้นําด้านดิจิตอลแบงกิ้ง
ธนาคารกรุงไทยให้บริการรับ-ส่งเงินด่วนระหว่างประเทศเวสเทิร์น ยูเนี่ยน ผ่านบริการ KTB netbank เป็นธนาคารแรกในประเทศไทย เพิ่มความสะดวก รวดเร็ว รองรับยุคดิจิทัล ตั้งเป้าเติบโตในปีนี้ 5- 10%
หม่อมหลวงณัฏฐ์ชัญญา ทวีวงศ์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย เปิดเผยว่า ธนาคารเปิดให้บริการรับ-ส่งเงินด่วนระหว่างประเทศเวสเทิร์น ยูเนี่ยน สําหรับลูกค้าที่มีบัญชีกับธนาคาร ผ่านบริการ KTB netbank เว็บไซต์ และ โมบายแอปพลิเคชั่น โดยสามารถใช้บริการได้ทั้งระบบ iOS และ Android เป็นธนาคารรายแรกในประเทศไทย ด้วยรหัสรับ-ส่ง เพียง 10 หลัก เพื่อเพิ่มความสะดวก รวดเร็ว คล่องตัวและปลอดภัยให้กับลูกค้า ด้วยขั้นตอนการทําธุรกรรมง่ายๆ เพียงไม่กี่ขั้นตอน พร้อมระบบความปลอดภัยโดยยืนยันการทํารายการด้วยรหัส TOP สอดคล้องกับไลฟ์สไตล์ในโลกยุคดิจิทัลที่นิยมการทําธุรกรรมผ่านสมาร์ทโฟน
สําหรับการลงทะเบียนใช้บริการรับ-ส่งเงินด่วนระหว่างประเทศเวสเทิร์น ยูเนี่ยน ผ่าน KTB netbank ครั้งแรก สามารถแจ้งลงทะเบียนใช้บริการที่สาขาได้ โดยใช้สําเนาบัตรประชาชนและสําเนาสมุดบัญชีธนาคาร หรือลงทะเบียนผ่านเว็บไซต์ www.ktbnetbank.com ส่วนลูกค้าที่ไม่มีบัญชีธนาคาร ที่ต้องการความเร่งด่วนในการทําธุรกรรมรับ-ส่งเงินระหว่างประเทศเวสเทิร์น ยูเนี่ยน ผ่านช่องทางสาขา สามารถใช้รหัสรับ-ส่งเงิน 10 หลักเป็นตัวกลางในการทําธุรกรรม โดยไม่ต้องมีบัญชีธนาคาร โดยใช้บริการได้ทุกจุดบริการทั่วโลก สอบถามรายละเอียดเพิ่มเติมได้ที่ KTB Call Center 02-111-1111
หม่อมหลวงณัฏฐ์ชัญญา กล่าวต่อไปว่า ที่ผ่านมาธนาคารได้ร่วมกับ บริษัทเวสเทิร์น ยูเนียน ผู้ประกอบการโอนเงินระหว่างประเทศรายใหญ่ของโลก ให้บริการการรับ-ส่งเงินด่วนระหว่างประเทศ ผ่านบริการกรุงไทย เวสเทิร์น ยูเนี่ยน ที่สาขาและเครื่องเอทีเอ็ม ตั้งแต่ปี 2557 ซึ่งได้รับความนิยมเพิ่มขึ้นอย่างต่อเนื่อง และในปี 2561 ตั้งเป้าเติบโต 5-10% จากการเพิ่มช่องทางการให้บริการผ่าน KTB netbank ซึ่งเป็นส่วนหนึ่งในการก้าวสู่ Future Banking ธนาคารแห่งอนาคตที่ขับเคลื่อนด้วยนวัตกรรมใหม่ๆ
นายอาทิช เชรสทา ผู้อํานวยการประจําภูมิภาคอินโดจีน เวสเทิร์น ยูเนี่ยน เซอร์วิสเซส สิงคโปร์ พีทีอี ลิมิเต็ด กล่าวว่า เวสเทิร์น ยูเนี่ยน ได้ร่วมกับธนาคารกรุงไทยในการพัฒนาระบบการโอนเงินระหว่างประเทศผ่าน KTB netbank เนื่องจากเห็นว่า ลูกค้าทําธุรกรรมทางการเงินผ่านมือถือเพิ่มมากขึ้น และเชื่อว่าการพัฒนาระบบและให้บริการในครั้งนี้ จะสามารถรองรับความต้องการของลูกค้า และส่งผลให้ปริมาณธุรกรรมการโอนเงินระหว่างประเทศเพิ่มมากขึ้น
ฝ่ายสื่อสารองค์กรและภาพลักษณ์
โทร. 0-2208-4176
รัฐบาลไทย-ข่าวทำเนียบรัฐบาล-“ยุติธรรม” ประชุมเตรียมการท่าทีไทยสำหรับการประชุมเจ้าหน้าที่อาวุโสอาเซียนด้านกฎหมาย (ASLOM) ครั้งที่ ๑๘
วันจันทร์ที่ 10 กันยายน 2561
“ยุติธรรม” ประชุมเตรียมการท่าทีไทยสําหรับการประชุมเจ้าหน้าที่อาวุโสอาเซียนด้านกฎหมาย (ASLOM) ครั้งที่ ๑๘
“ยุติธรรม” ประชุมเตรียมการท่าทีไทยสําหรับการประชุมเจ้าหน้าที่อาวุโสอาเซียนด้านกฎหมาย (ASLOM) ครั้งที่ ๑๘
ในวันศุกร์ที่ ๗ กันยายน ๒๕๖๑ เวลา ๑๓.๐๐ – ๑๕.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเตรียมการท่าทีไทยสําหรับการประชุมเจ้าหน้าที่อาวุโสอาเซียนด้านกฎหมาย (ASLOM) ครั้งที่ ๑๘
โดยมีผู้แทนจากหน่วยงานที่เกี่ยวข้องเข้าร่วมการประชุม อาทิ สํานักงานศาลยุติธรรม สํานักงานอัยการสูงสุด กระทรวงการต่างประเทศ
กรมราชทัณฑ์ กรมบังคับคดี สถาบันอนุญาโตตุลาการ
ทั้งนี้ การประชุมดังกล่าวมีวัตถุประสงค์เพื่อเตรียมการท่าทีไทยสําหรับเข้าร่วมการประชุม ASLOM
ครั้งที่ ๑๘ ระหว่างวันที่ ๙ – ๑๐ ตุลาคม ๒๕๖๑ ณ นครหลวงเวียงจันทน์ สาธารณรัฐประชาธิปไตยประชาชนลาว
ในการนี้ ที่ประชุมได้มีการหารือเพื่อติดตามความคืบหน้าผลการดําเนินงานที่ผ่านมา
และกําหนดท่าทีฝ่ายไทยในประเด็นต่างๆ ในการประชุม ASLOM ครั้งที่ ๑๘
เช่น การพัฒนาสนธิสัญญาว่าด้วยการส่งผู้ร้ายข้ามแดน
ประเด็นเกี่ยวกับการผลักดันการโอนตัวนักโทษในอาเซียน
การประชุมอาเซียนว่าด้วยการป้องกันอาชญากรรมและความยุติธรรมทางอาญา เป็นต้น
รัฐบาลไทย-ข่าวทำเนียบรัฐบาล-“พาณิชย์”เปิด “ตู้พาณิชย์ปันสุข” หน้ากระทรวงฯ นำสินค้าอุปโภคบริโภคใส่ตู้ เพื่อช่วยเหลือประชาชนผู้มีรายได้น้อยเข้าถึงการบริโภคสินค้าที่จำเป็น
วันพฤหัสบดีที่ 14 พฤษภาคม 2563
“พาณิชย์”เปิด “ตู้พาณิชย์ปันสุข” หน้ากระทรวงฯ นําสินค้าอุปโภคบริโภคใส่ตู้ เพื่อช่วยเหลือประชาชนผู้มีรายได้น้อยเข้าถึงการบริโภคสินค้าที่จําเป็น
พร้อมเปิดโอกาสให้ข้าราชการ ผู้ที่มีกําลัง ร่วมแบ่ง  นายบุญยฤทธิ์ กัลยาณมิตร ปลัดกระทรวงพาณิชย์ เปิดเผยว่า กระทรวงพาณิชย์ได้เปิด “ตู้พาณิชย์ปันสุข” หน้ากระทรวงพาณิชย์ เพื่อร่วมแบ่งปันสินค้าอุปโภคบริโภคที่จําเป็นในชีวิตประจําวัน
ให้กับประชาชนผู้มีรายได้น้อย ที่อยู่ในพื้นที่รอบกระทรวงพาณิชย์ และใกล้เคียง ได้มีโอกาสรับการแบ่งปันจากกระทรวงพาณิชย์ ซึ่งจะช่วยลดภาระค่าครองชีพในช่วงการแพร่ระบาดของไวรัสโควิด-19 ที่ประชาชนต้องเพิ่มระยะห่างทางสังคม และการขับเคลื่อนเศรษฐกิจที่ยังไม่เข้าสู่ภาวะปกติ ทําให้ประชาชนบางกลุ่มมีรายได้ลดลง
ทั้งนี้ กระทรวงพาณิชย์ยังได้เปิดโอกาสให้ข้าราชการ และประชาชน ที่มีกําลัง และต้องการที่จะแบ่งปัน สามารถนําสินค้าเข้าไปใส่ไว้ในตู้พาณิชย์ปันสุข เพื่อร่วมกันแบ่งปันได้ด้วย
“กระทรวงพาณิชย์ได้เห็นถึงความสําคัญของการแบ่งปัน และต้องการช่วยเหลือสังคม จึงได้เปิดตู้พาณิชย์ปันสุข เพื่อเป็นอีกหนึ่งทางเลือกในการบริโภคสินค้าให้กับประชาชนผู้มีรายได้น้อย และแม้จะเป็นเพียงส่วนเล็กๆ แต่กระทรวงพาณิชย์มีความตั้งใจที่จะช่วยเหลือประชาชน โดยขอให้หยิบแต่พอดี ซึ่งได้จํากัดไว้คนละ 3-4 ชิ้น เพื่อให้คนข้างหลังได้มีโอกาสได้รับสินค้า”นายบุณยฤทธิ์กล่าว
รัฐบาลไทย-ข่าวทำเนียบรัฐบาล-“รมช.ประภัตร” ผุดไอเดีย นำร่อง “สุพรรณบุรีโมเดล”
วันอังคารที่ 13 สิงหาคม 2562
“รมช.ประภัตร” ผุดไอเดีย นําร่อง “สุพรรณบุรีโมเดล”
“รมช.ประภัตร” ผุดไอเดีย นําร่อง “สุพรรณบุรีโมเดล” สั่งด่วน ติดตั้งเครื่องสูบน้ําเพิ่ม 5 เครื่อง เร่งระดมความช่วยเหลือชาวนา ยืนยัน 2 วันน้ําเต็มคลอง แก้วิกฤติข้าวขาดน้ํายืนต้นตาย หวังเป็นต้นแบบในจังหวัดอื่นต่อไป
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่รับฟังปัญหาความเดือดร้อนของเกษตรกร ณ ต.หนองสะเดา อ.สามชุก จ.สุพรรณบุรี พร้อมด้วย นายสําเริง แสงภู่วงษ์ รองเลขาธิการสํานักงานทรัพยากรน้ําแห่งชาติ นายภูสิต สมจิตต์ รองผู้ว่าราชการจังหวัดสุพรรณบุรี นายทวีศักดิ์ ธนเดโชพล รองอธิบดีกรมชลประทาน โดยมีเกษตรกรกว่า 400 คน ใน 5 อําเภอ ได้แก่ อ.เมือง อ.เดิมบางนางบวช อ.สามชุก อ.ดอนเจดีย์ และ อ.อู่ทอง จ.สุพรรณบุรี เข้าร่วมรับฟังและร่วมเสนอแนวทางแก้ไขปัญหาการขาดแคลนน้ําทางการเกษตร หลังประสบปัญหาน้ําในคลองส่งน้ําไม่เพียงพอต่อการทําเกษตร โดยเฉพาะนาข้าวที่กําลังจะยืนต้นตาย
นายประภัตร กล่าวว่า คลองมะขามเฒ่า-อู่ทอง (คลอง มอ.) มีความยาว 104 กิโลเมตร ตั้งแต่อําเภอวัดสิงห์ จังหวัดชัยนาท ถึงอําเภออู่ทอง จังหวัดสุพรรณบุรี พื้นที่เกษตร 250,000 ไร่ ได้รับประโยชน์กว่า 50,000 ครัวเรือน มีความจุประมาณ 35 ลบ.ม./วินาที แต่ขณะนี้กําลังประสบปัญหาขาดแคลนน้ํา น้ําในคลองแห้ง ทําให้ข้าวที่อยู่ในระยะกําลังจะออกรวง ซึ่งต้องการน้ําเริ่มจะได้รับความเสียหาย อีกทั้งระดับน้ําอยู่ต่ําจึงจําเป็นต้องใช้เครื่องสูบน้ําช่วย ดังนั้นในวันนี้จึงได้เชิญหน่วยงานที่เกี่ยวข้องระดมความช่วยเหลือบรรเทาทุกข์ให้กับเกษตรกร ซึ่งผลการประชุมได้สั่งการให้สํานักงานชลประทานที่ 12 กรมชลประทาน ร่วมกับสํานักเครื่องจักรกล ติดตั้งเครื่องสูบน้ําด้วยไฟฟ้าขนาด 3 ลบ.ม/วินาที จํานวน 6 เครื่อง บริเวณคลองมะขามเฒ่า-อู่ทอง (คลอง มอ.) และคลองมะขามเฒ่า-กระเสียว (คลอง มก.) คาดว่าจะทําให้น้ําในคลองมะขามเฒ่า-อู่ทอง (คลอง มอ.) เพิ่มขึ้นรวมประมาณ 18 ลบ.ม./วินาที และสามารถส่งน้ําไปถึงปลายคลองได้ ซึ่งจะเริ่มติดตั้งให้แล้วเสร็จภายในคืนนี้ โดยขอความร่วมมือเกษตรกรหยุดสูบน้ําตั้งแต่เวลา 18.00 น. (วันนี้) เป็นต้นไป พร้อมทั้งมั่นใจว่าในอีก 2 วันน้ําจะลงมาถึงปลายคลองอย่างแน่นอน ซึ่งในวันเสาร์ที่ 10 ส.ค. นี้ จะหารือกับหน่วยงานที่เกี่ยวข้องอีกครั้งถึงผลการแก้ไขปัญหาและการแบ่งจัดสรรน้ําในพื้นที่จังหวัดอื่นๆ ต่อไป
อย่างไรก็ตาม นายประภัตร ได้กล่าวย้ําว่ายังต้องอาศัยความร่วมมือของชาวนาที่ต้องเห็นใจซึ่งกันและกัน ไม่แย่งน้ําจากตอนบน เพราะจะทําให้ปลายคลองขาดน้ําและข้าวล้มตาย ตลอดจนหากพื้นที่ใดเก็บเกี่ยวแล้ว ขอให้หยุดทําการเพาะปลูกต่อเนื่องออกไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรียืนยันให้ความสำคัญต่อความรู้สึกคนเชียงใหม่ เผยรู้สึกไม่สะบายใจ และเป็นกังวลมาตลอด
วันอังคารที่ 1 พฤษภาคม 2561
นายกรัฐมนตรียืนยันให้ความสําคัญต่อความรู้สึกคนเชียงใหม่ เผยรู้สึกไม่สะบายใจ และเป็นกังวลมาตลอด
นายกรัฐมนตรียืนยันให้ความสําคัญต่อความรู้สึกคนเชียงใหม่ เผยรู้สึกไม่สะบายใจ และเป็นกังวลมาตลอด
วันนี้ (1 พฤษภาคม 2561) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการสร้างบ้านพักตุลาการ เชิงดอยสุเทพ จังหวัดเชียงใหม่ว่า รู้สึกไม่สะบายใจ และเป็นกังวลใจมาตลอด ทั้งนี้ รัฐบาลพยายามทําอย่างเต็มที่ โดยได้แต่งตั้งนายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี และคณะทํางานเข้ามาพูดคุยหารือเพื่อหาทางออกร่วมกัน ซึ่งผลการพูดคุยเป็นไปในทางที่ดี ส่วนการเคลื่อนไหวรวมตัวประท้วงนั้น จะส่งผลกระทบต่อการท่องเที่ยว และเกิดปัญหาต่อส่วนรวม รวมถึงกระทบต่อความสงบเรียบร้อยของบ้านเมือง พร้อมยืนยันว่าให้ความสําคัญกับความรู้สึกคนเชียงใหม่ แต่ต้องใช้เหตุและผลในการร่วมมือกันแก้ไขปัญหาต่อเรื่องดังกล่าว
-------------------------------------
รัฐบาลไทย-ข่าวทำเนียบรัฐบาล-ก.อุตฯ ลงพื้นที่ CIV บ้านหาดส้มแป้น พบปะวิสาหกิจชุมชนกลุ่มแปรรูปผลิตภัณฑ์การเกษตรและกลุ่มผลิตของที่ระลึกจากเซรามิก จ.ระนอง
วันจันทร์ที่ 20 สิงหาคม 2561
ก.อุตฯ ลงพื้นที่ CIV บ้านหาดส้มแป้น พบปะวิสาหกิจชุมชนกลุ่มแปรรูปผลิตภัณฑ์การเกษตรและกลุ่มผลิตของที่ระลึกจากเซรามิก จ.ระนอง
นายพสุ โลหารชุน ปลัดกระทรวงอุตสาหกรรม ลงพื้นที่ CIV บ้านหาดส้มแป้น พร้อมพบปะวิสาหกิจชุมชนกลุ่มแปรรูปผลิตภัณฑ์การเกษตรและกลุ่มผลิตของที่ระลึกจากเซรามิก จ.ระนอง
วันนี้ (20 สิงหาคม 2561) นายพสุ โลหารชุน ปลัดกระทรวงอุตสาหกรรม พร้อมด้วย นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม ลงพื้นที่ CIV บ้านหาดส้มแป้น พร้อมพบปะวิสาหกิจชุมชนกลุ่มแปรรูปผลิตภัณฑ์การเกษตรและกลุ่มผลิตของที่ระลึกจากเซรามิก จ.ระนอง ลงพื้นที่เยี่ยมชมหมู่บ้าน CIV บ้านหาดส้มแป้น โดยมีนายมานพ พรมรุกขชาติ อุตสาหกรรมจังหวัดระนองและคณะให้การต้อนรับ
หมู่บ้านอุตสาหกรรมสร้างสรรค์หรือหมู่บ้าน CIV (Creative Industry Village) บ้านหาดส้มแป้น เป็นชุมชนทําเหมืองเก่ามีวิถีชีวิตการร่อนแร่ที่มีชื่อเสียงในเรื่องการทําเหมืองแร่ มีประวัติการร่อนแร่ของชาวบ้านมากกว่า 100 ปี ชุมชนมีอัตลักษณ์ต้นทุนทางสังคมวัฒนธรรม ที่สวยงามเหมาะแก่การพัฒนาเป็นหมู่บ้านการท่องเที่ยวเชิงวัฒนธรรมผสมผสานการท่องเที่ยวเชิงนิเวศน์ และเชื่อมโยงกับการท่องเที่ยวเชิงสุขภาพของจังหวัดระนอง อันจะเป็นการสร้างรายได้สู่ชุมชน
รัฐบาลไทย-ข่าวทำเนียบรัฐบาล-โฆษกรัฐบาลแจงเหตุผลการเปิดไลน์เชื่อมโยงส่วนราชการ ไม่ใช่ห้องเชือด แต่ช่วยเพิ่มประสิทธิภาพการรับรู้ข่าวสารของประชาชน
วันเสาร์ที่ 25 กุมภาพันธ์ 2560
โฆษกรัฐบาลแจงเหตุผลการเปิดไลน์เชื่อมโยงส่วนราชการ ไม่ใช่ห้องเชือด แต่ช่วยเพิ่มประสิทธิภาพการรับรู้ข่าวสารของประชาชน
โฆษกรัฐบาลแจงเหตุผลการเปิดไลน์เชื่อมโยงส่วนราชการ ไม่ใช่ห้องเชือด แต่ช่วยเพิ่มประสิทธิภาพการรับรู้ข่าวสารของประชาชน ชี้นายกฯ เน้น 2 ภารกิจ มุ่งทํางานควบคู่สร้างความเข้าใจ เปิดมิติใหม่การสื่อสารภาครัฐ
วันนี้ (25 ก.พ.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่สื่อมวลชนนําเสนอข่าวแนวทางการเพิ่มประสิทธิภาพการสร้างความรับรู้และความเข้าใจข่าวสารรัฐบาลแก่ประชาชนของหัวหน้าส่วนราชการ รัฐวิสาหกิจ และองค์การมหาชน ที่ทํางานร่วมกันผ่านแอพลิเคชันไลน์ไปยังสื่อมวลชนในทํานองว่า เป็นห้องเชือดข้าราชการเฉื่อยนั้น ว่า“ในความเป็นจริงแต่ละหน่วยงานมีภารกิจที่ต้องรับผิดชอบมากมาย ดังนั้น สํานักโฆษกและกรมประชาสัมพันธ์จึงเข้ามาช่วยตรวจสอบข้อมูลข่าวสารว่าประเด็นใดที่อยู่ในความสนใจของสังคมหรือถูกนําเสนอคลาดเคลื่อนจากความเป็นจริง เพื่อส่งให้หน่วยงานที่เกี่ยวข้องได้ชี้แจงทําความเข้าใจแก่ประชาชนอย่างถูกต้อง รวดเร็ว ซึ่งเป็นหน้าที่โดยตรงอยู่แล้ว”
พลโท สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี มีนโยบายที่ชัดเจนตั้งแต่แรกเข้ามาบริหารราชการแผ่นดินว่า ทุกหน่วยงานไม่ว่าจะเป็นส่วนราชการ รัฐวิสาหกิจ หรือองค์การมหาชน จะต้องไม่ทํางานเพียงอย่างเดียว แต่จะต้องสร้างความรับรู้และความเข้าใจควบคู่กันไปด้วย เพื่อสร้างกระบวนการมีส่วนร่วมของภาคประชาชน โดยหากหน่วยงานใดสามารถตอบสนองได้ทั้ง 2 ภารกิจ ก็จะช่วยให้การทํางานมีประสิทธิภาพมากขึ้น และสอดคล้องกับตัวชี้วัดที่ ก.พ.ร.กําหนดตามมติคณะรัฐมนตรี ซึ่งถือว่าเป็นเรื่องที่ดี ไม่ใช่เรื่องที่ลับลมคมในแต่อย่างใด
ทั้งนี้ การนําแอพลิเคชันไลน์มาใช้ประโยชน์โดยกําหนดให้มีห้อง ID-Chat IA-Chat และ IR-Chat นั้น เป็นขั้นตอนที่สํานักโฆษกและกรมประชาสัมพันธ์ ตกลงใจร่วมกับทุกหน่วยงาน เพื่อให้การทํางานมีความสะดวกและชัดเจน โดยเป็นการสื่อสารแบบ 2 ทาง ที่ช่วยให้เกิดการแลกเปลี่ยนข้อมูลข่าวสารและสร้างความสัมพันธ์อันดีระหว่างหน่วยงาน ซึ่งจะทําให้การบริหารงานภาครัฐโดยรวมมีการพัฒนามากยิ่งขึ้น และเป็นมิติใหม่ของการสื่อสารภาครัฐไปสู่ประชาชน
-------------------
สํานักโฆษก
รัฐบาลไทย-ข่าวทำเนียบรัฐบาล-​สสจ.สิงห์บุรี เผยแก้ กม.บัตรทองคือทางออก ช่วย รพ. พ้นวิกฤตการเงิน
วันอาทิตย์ที่ 25 มิถุนายน 2560
​สสจ.สิงห์บุรี เผยแก้ กม.บัตรทองคือทางออก ช่วย รพ. พ้นวิกฤตการเงิน
สํานักงานสาธารณสุขจังหวัดสิงห์บุรี เชื่อแก้ พ.ร.บ.หลักประกันสุขภาพแห่งชาติ ส่งผลดีถ้วนหน้า ช่วยแก้ปัญหาที่ต้นเหตุ รพ. พ้นวิกฤตด้านการเงิน
สํานักงานสาธารณสุขจังหวัดสิงห์บุรี เชื่อแก้ พ.ร.บ.หลักประกันสุขภาพแห่งชาติ ส่งผลดีถ้วนหน้า ช่วยแก้ปัญหาที่ต้นเหตุ รพ. พ้นวิกฤตด้านการเงิน
นพ.สุขสันติ พักธรรมนัก นายแพทย์เวชกรรมป้องกัน สํานักงานสาธารณสุขจังหวัดสิงห์บุรี ให้สัมภาษณ์ว่า การแก้ไข พ.ร.บ.หลักประกันสุขภาพแห่งชาติ (ฉบับที่...) พ.ศ. ... จะส่งผลดีต่อผู้รับบริการ โรงพยาบาล และบุคลากรที่ปฏิบัติงาน โดยเฉพาะการแยกเงินเดือนและค่าตอบแทนออกจากเงินกองทุนหลักประกันสุขภาพแห่งชาติ อันจะเป็นประโยชน์อย่างยิ่งกับจังหวัดที่ประชากรน้อย แต่อย่างไรก็ตามจําเป็นต้องมีหน่วยบริการดูแลพี่น้องประชาชน และจังหวัดที่มีสถานบริการสาธารณสุขหลายแห่ง เช่น สิงห์บุรี,ราชบุรี,สมุทรสงคราม ซึ่งเมื่อหักค่าบุคลากรและค่าสาธารณูปโภคต่างๆ ทําให้งบประมาณในการให้บริการมีจํานวนไม่เพียงพอ
ทั้งนี้ จ.สิงห์บุรี มีประชากรสิทธิหลักประกันสุขภาพ145,720คน มีโรงพยาบาลขนาดใหญ่2แห่ง โรงพยาบาลขนาด30เตียง จํานวน3แห่ง และโรงพยาบาลขนาด10เตียง จํานวน1แห่ง รวมค่าใช้จ่ายด้านบุคลากรปีละ543ล้านบาท โดย พ.ศ.2559ทางจังหวัดได้รับงบประมาณ355บาท แต่ถูกหักค่าใช้จ่ายด้านบุคลากรร้อยละ60เป็นเงิน328ล้านบาท ทําให้เหลืองบบริการประชาชนเพียง27ล้านบาท หรือ184.02บาทต่อหัวประชากรต่อปี ทั้งที่ในระดับประเทศจัดสรรไว้2,900บาทต่อหัวประชากรต่อปี จึงจําเป็นต้องขอรับความช่วยเหลือจากส่วนกลาง และจังหวัดอื่นๆ ในเขตสุขภาพเดียวกัน งบประมาณจึงเพิ่มขึ้นเป็น87ล้านบาท อย่างไรก็ตามสถานการณ์การเงินของโรงพยาบาลใน จ. สิงห์บุรี ที่อยู่ในภาวะวิกฤต ซึ่งมีตั้งแต่ระดับ1 – 4ได้ส่งผลกระทบถึงระบบคุณภาพการบริการ การบริหารจัดการ และขวัญกําลังใจของบุคลากร
นพ.สุขสันติ กล่าวด้วยว่า สําหรับ พ.ศ.2560หลังหักค่าใช้จ่ายด้านบุคลากรและสาธารณูปโภค จ.สิงห์บุรี เหลืองบประมาณเพื่อใช้บริหารงานเพียง11ล้านบาท ทางกระทรวงสาธารณสุขและคณะกรรมการร่วมการเงินการคลังระดับประเทศ ได้พยายามจัดสรรงบประมาณตามเกณฑ์เพื่อช่วยเหลือแต่ก็ยังไม่เพียงพอ ทางจังหวัดยังคงมีโรงพยาบาลที่วิกฤตระดับ7และวิกฤตระดับ1 - 2อีก ซึ่งเป็นโรงพยาบาลเดิมๆ โดยปัญหานี้เกิดขึ้นตลอดระยะเวลาที่ใช้แนวทาง พ.ร.บ. หลักประกันสุขภาพ ฉบับเดิม ที่ทําให้การบริการของสถานบริการที่มีประชากรน้อยเดือดร้อน
อย่างไรก็ตาม นพ.สุขสันติ กล่าวว่า ขณะนี้ทุกโรงพยาบาลพยายามแก้ปัญหาเรื่องการขาดสภาพคล่องทางการเงินด้วยการชะลอจ่ายหนี้ค่ายา ค่าตอบแทนบุคลากร ค่าปฏิบัติงานนอกเวลาราชการ เพื่อให้สามารถหมุนเงินในระบบได้ ซึ่งนั่นถือเป็นความเสี่ยง แต่การแก้ไข พ.ร.บ. หลักประกันสุขภาพแห่งชาติ เป็นการปรับแก้ต้นเหตุแห่งปัญหาที่จะส่งผลดีต่อระบบคุณภาพบริการ และขวัญกําลังใจ หากโรงพยาบาลอยู่ไม่ได้ นอกจากผู้รับบริการสิทธิหลักประกันสุขภาพ ผู้รับบริการในสิทธิอื่นๆ ยังอาจได้รับผลกระทบอย่างหลีกเลี่ยงไม่ได้
****************************************** 25 มิถุนายน 2560